En flyverdragt skal kunne holde til leg i sandkassen, ture på rutsjebanen, tumle og kælketure i sneen og meget mere. Du skal derfor kigge på slidstyrken, vandsøjletrykket og åndbarheden. Et højt vandsøjletryk i kombination med høj åndbarhed giver en flyverdragt med plads til masser af aktiv leg udenfor.
Vandsøjletryk: Vandtætheden måles i milimeter (mm) og måler hvor meget vand en dragt kan tåle på en gang. En flyverdragt der skal holde til leg i sne i sjap bør have et vandsøjletryk på minimum 8.000 mm
Åndbarhed: Høj åndbarhed er altid at foretrække, da aktive børn sveder og har brug for at komme af med fugten. Åndbarhed udregnes ud fra mængden af fugt, der kan trænge igennem stoffet over 24 timer per kvm2. Et normalt aktivt barn bør have en flyverdragt med en åndbarhed på min. 4.000 g/m2/24h. Hvis du har et barn, der oftest sidder stille udenfor og leger, kan gummiflyverdragterne med højt vandsøjletryk og lav åndbarhed være et hit. Hvis du derimod har et varmt barn med krudt i, anbefaler vi at gå efter så høj åndbarhed som muligt.